CELEX: 62020TN0757
Language: ro
Date: 2020-12-21 00:00:00
Title: Cauza T-757/20: Acțiune introdusă la 21 decembrie 2020 – OT/Parlamentul

22.2.2021   
            
            
               RO
            
            
               Jurnalul Oficial al Uniunii Europene
            
            
               C 62/39
            
         
      Acțiune introdusă la 21 decembrie 2020 – OT/Parlamentul
      (Cauza T-757/20)
      (2021/C 62/49)
      Limba de procedură: franceza
      
         Părțile
      
      
         Reclamantă: OT (reprezentant: C. Bernard-Glanz, avocat)
      
         Pârât: Parlamentul European
      
         Concluziile
      
      Reclamanta solicită Tribunalului:
      
                  —
               
               
                  declararea prezentei acțiuni drept admisibilă;
               
            
                  —
               
               
                  anularea deciziei atacate și, în măsura necesară, a deciziei de respingere a reclamației;
               
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      În susținerea acțiunii împotriva deciziei Secretarului General al Parlamentului European din 19 decembrie 2019 prin care i s-a aplicat măsura mustrării, reclamanta invocă două motive.
      
                  1.
               
               
                  Primul motiv, întemeiat pe eroarea vădită de apreciere și pe încălcarea articolului 21 a din Statutul funcționarilor Uniunii Europene (denumit în continuare „statutul”), în primul rând, întrucât reclamanta nu „a primit un ordin”, în sensul articolului 21 a din statut, a cărui încălcare nu putea așadar să îi fie reproșată, în al doilea rând, întrucât aceasta nu putea ști că fuseseră săvârșite nereguli, cu privire la care ar fi trebuit să informeze superiorul său ierarhic, în temeiul articolului 21 a din statut, și, în al treilea rând, întrucât aceasta nu merita, în niciun caz, o sancțiune disciplinară, având în vedere împrejurările.
               
            
                  2.
               
               
                  Al doilea motiv, întemeiat pe lipsa motivării, întrucât pârâtul nu i-a explicat niciodată reclamantei ceea ce l-a condus, în concret și practic, să concluzioneze că aceasta ar fi trebuit să știe că fuseseră săvârșite nereguli, cu privire la care ar fi trebuit să informeze superiorul său ierarhic, în temeiul articolului 21 a din statut.